पाएं अपने शहर की ताज़ा ख़बरें और फ्री ई-पेपरडाउनलोड करें
राजधानी में काेराेना संक्रमण का लेवल खतरनाक स्तर पर पहुंच गया है। रविवार काे एक ही दिन में आंकड़ा 4456 पहुंच गया। 105 इलाकों में फैल चुके संक्रमण की चेन ताेड़ने के लिए जन-अनुशासन पखवाड़े यानी लाॅकडाउन लगाने से भी पार नहीं पड़ रही। काेराेना की दूसरी लहर में बीते 32 दिन में राजधानी में कुल 57 हजार काेराेना संक्रमित मिले, जाेकि पहली लहर के मुकाबले चार गुना ज्यादा है, लेकिन सबसे ज्यादा संक्रमण से प्रभावित शहर के 10 इलाके हैं।
32 दिन के कुल पाॅजिटिव केसाें में से 30 फीसदी यानी 18 हजार केस इन्हीं इलाकाें में मिले। प्रशासन यदि इन इलाकाें काे सील कर यहां संक्रमण की चेन ताेड़े ताे काेराेना पर काबू पाया जा सकता है। विशेषज्ञाें का कहना है कि इन इलाकाें में बहुत तेजी से संक्रमण फैला है, आंकड़ाें पर नजर डालें ताे करीब-करीब हर घर में संक्रमित हैं। इनमें सख्ती बरतकर और सर्वे, सैम्पलिंग बढ़ाकर संक्रमण राेका जा सकता है।
खरीदारी के लिए निजी वाहन प्रयोग नहीं करें; पैदल, साइकिल या पब्लिक ट्रांसपोर्ट से ही जा सकेंगे
काेराेना संक्रमण काे राेकने के लिए 3 मई सोमवार सुबह 5 से 17 मई सोमवार 5 बजे तक महामारी रेड अलर्ट जन अनुशासन पखवाड़ा रहेगा। इसके तहत वीकेंड कर्फ्यू 7 मई दोपहर 12 बजे से 10 मई सुबह 5 बजे व शुक्रवार 14 मई दोपहर 12 बजे से 17 मई सुबह 5 बजे तक रहेगा। सोमवार से शुक्रवार प्रतिदिन दोपहर 12 बजे से अगले दिन सुबह 5 बजे तक कर्फ्यू रहेगा।
बाजारों में खरीदारी के दौरान दुपहिया व चौपहिया वाहनों का प्रयोग नहीं कर सकेंगे। पैदल, साइकिल या सार्वजनिक परिवहन का प्रयोग करने की अनुमति है। बिना सूचना के विवाह समारोह आयोजित करने और सोशल डिस्टेंसिंग नहीं रखने पर 5 हजार तथा 31 से अधिक व्यक्ति होने पर 1 लाख रुपए का जुर्माना हाेगा।
इन दुकानों को इतने समय तक ही छूट रहेगी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn